27. ΒΑΣΙΛΙΚΟΝ ΔΙΑΤΑΓΜΑ υπ' αριθ. 339 της 21 Απρ./10 Μαΐου 1965 (ΦΕΚ Α'  82) Περί εκτελέσεως των διατάξεων του άρθρ. 35 του Ν.Δ. 3370/1955 "περί κυρώσεως του Κώδικος Ελληνικής Ιθαγενείας. Έχοντες υπ' όψιν: α)Τας διατάξεις του άρθρ. 35 του Ν.Δ. 3370/ 1955. β)Την υπ' αριθ. 782/16.2.65 γνωμάτευσιν του παρά τω Υπουργείω Εσωτερικών Συμβουλίων Ιθαγενείας, και γ)Την υπ' αριθ. 189/10.3.65 γνωμοδότησιν του Συμβουλίου Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-1.Σύζυγος ομογενούς απόλιδος ή αγνώστου ιθαγενείας κατοικούντος εν τη αλλοδαπή, συμπεριφερομένου πράγματι ως Έλληνος, επιδιώκουσα κατ’ άρθρ. 5 παρ. 1 του Ν.Δ. 3370/1955 "περί Κώδικος της Ελληνικής ιθαγενείας" την αναγνώρισιν αυτής ως Ελληνίδος υπηκόου, υποβάλλει ιδίαν προς τούτο αίτησιν. 2.Αιτήσεις περί αναγνωρίσεως της Ελληνικής Ιθαγένειας κατ’ άρθρ. 5, παρ. 1, του Ν.Δ. 3370/1955 υποβάλλονται εις την Ελληνικήν Προξενικήν Αρχήν της κατοικίας του αιτούντος, περιλαμβάνουν δε λεπτομερή περιγραφήν περιστατικών, εφ ων, κατά τον αιτούντα, θεμελιούται το γεγονός ότι ούτος συμπεριφέρεται πράγματι ως Έλλην. Ο αιτών μετά της αιτήσεως υποβάλλει επίσημον βεβαίωσιν της οικογενειακής αυτού καταστάσεως. Η Προξενική Αρχή διαβιβάζει την αίτησιν μετά της βεβαιώσεως οικογενειακής καταστάσεως προς τον Υπουργόν των Εσωτερικών, συνοδεύει δε ταύτην μετ' εκθέσεως, εν η ητιολογημένως εκφέρεται η γνώμη αυτής αν όντως ο αιτών είναι ομογενής (ήτοι πρόσωπον έχον Ελληνικήν συνείδησιν), άπολις ή αγνώστου ιθαγενείας, κάτοικος αλλοδαπής και ως Έλλην πράγματι συμπεριφερόμενος. 3.Το πρωτόκολλον της κατ' άρθρ. 5, παρ. 1, του Ν.Δ. 3370/1955 ορκωμοσίας συντάσσεται εις τρία πρωτότυπα, εξ ων το έν φυλάσσεται παρά τω οικείω Προξενείω, τα δε άλλα δύο αποστέλλονται εις το Υπουργείον των Εσωτερικών μετά της πράξεως του Προξένου περί καθορισμού της ηλικίας του αναγνωρισθέντος ως Έλληνος, κατά τα εν άρθρ. 95 του Ν.Δ. 3850/1958 "περί στρατολογίας των Ενόπλων Δυνάμεων" οριζόμενα. (Αντί για τη σελ. 214,05) Σελ. 214,05(α) Τεύχος 1349 Σελ. 77 Ιθαγένεια 7.Β.α.27 Άρθρ.2.-(Καταργήθηκε από την περίπτ. δ άρθρ. 72 Νόμ. 2910/27 Απρ.-2 Μαΐου 2001, ΦΕΚ Α΄ 91, τόμ. 4 σελ. 336,335). Άρθρ.3.-1.Οι παραιτούμενοι της Ελληνικής Ιθαγενείας, ην απέκτησαν αυτοδικαίως επί τη βάσει των διατάξεων του άρθρ. 10 του Κώδικος Ελληνικής ιθαγενείας, από της πολιτογραφήσεως του πατρός των, διαγράφονται εκ των μητρώων αρρένων και δημοτολόγιον δια πράξεως του Υπουργείου Εσωτερικών, εκδιδομένης κατόπιν εμπροθέσμου υποβολής της υπό του άρθρ. 10 του ως είρηται Κώδικος προβλεπομένης δηλώσεως και μετά διαπίστωσιν ότι ούτοι είναι αλλογενείς και διατηρούν την ην εκέκτηντο, κατά την πολιτογράφησιν του πατρός των, αλλοδαπήν ιθαγένειαν. 2.Η απώλεια της Ελληνικής ιθαγενείας των ανωτέρω επέρχεται από της καταχωρήσεως της ως άνω δηλώσεως εις το βιβλίον πρωτοκόλλου ή εις ειδικόν βιβλίον των εν τω ρηθέντι άρθρ. 10 Αρχών ή από της δια δικαστικού κλητήρος επιδόσεως της δηλώσεως ταύτης εις τας εν λόγω Αρχάς. Άρθρ.4.-1.Οι λόγοι δι' ους κηρρύσεταί τις έκπτωτος της Ελληνικής ιθαγενείας δέον να αποδεικνύωνται εξ επισήμων εγγράφων ημεδαπών ή αλλοδαπών δημοσίων αρχών ή να βεβαιούνται δι' ειδικών εκθέσεων Ελληνικής Προξενικής Αρχής ή εν Ελλάδι Αστυνομικών Αρχών. 2.Αι απαγγέλουσαι την έκπτωσιν αποφάσεις του Υπουργού Εσωτερικών δημοσιεύονται εν περιλήψει, προ πάσης κοινοποιήσεως, εις την Εφημερίδα της Κυβερνήσεως. Άρθρ.5.-Τα άρθρ. 1 και 2 του από 28.1/7.8.1942 Δ/τος περί εκτελέσεως του υπ' αριθ. 2280/1940 Α. Νόμου "περί τροποποιήσεως και συμπληρώσεως των περί ιθαγενείας διατάξεων" καταργούνται. Εις τον αυτόν επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 214,06(α) Τεύχος 1349 Σελ. 78 